ଯୋଡାଃ(ସୀତାରାମ ଦୀକ୍ଷିତ)ଲଘୁଚାପ ପ୍ରଭାବରେ ସାରା ରାଜ୍ୟରେ ଲାଗିରହିଛି ଲଗାଣ ବର୍ଷା । ବର୍ଷାରେ ସମଗ୍ର ରାଜ୍ୟବାସୀ ବେହାଲ ହୋଇପଡିଥିବା ବେଳେ ସେଥିରୁ ବର୍ତ୍ତିନାହାନ୍ତି ଯୋଡା ସହରବାସୀ । ସହର ସାରା ଜନଶୂନ୍ୟ ଲୋକେ ଘରୁ ପଦାକୁ ବାହାରିବାର ନା ନେଉନାହାନ୍ତି । ଅନ୍ୟପଟେ ବିଭିନ୍ନ ସାହି ଓ ବସ୍ତିରେ ନାଳ ପାଣି ରାସ୍ତା ଉପରେ ଭାସୁଥିବାରୁ ଯାତାୟତ ବାଧାପ୍ରାପ୍ତ ହେଉଥିବା ଦେଖିବାକୁ ମିଳିଛି । ବନେଇକଳା ଠାରୁ ଯୋଡା ବସ୍ ଷ୍ଟାଣ୍ଡ ପର୍ଯ୍ୟନ୍ତ ଆସିଥିବା ପୌରପାଳିକାର ମୁଖ୍ୟ ରାସ୍ତା ଉପରେ ନିଗମାନନ୍ଦଙ୍କ ମନ୍ଦିର ସାମନାରେ ବର୍ଷା ପାଣିର ସୁଅ ଛୁଟୁଛି । ବର୍ଷା ହେଲେ ରାସ୍ତା ଉପରେ ଗାଡି ମୋଟର ଧୋଇବା ପାଇଁ ଲୋକଙ୍କ ଭିଡ ଜମୁଛି । କିଛି ସମୟ ପାଇଁ ରାସ୍ତା ଉପରଟି ସର୍ଭିସ ସେଣ୍ଟର ପାଲଟିଯାଉଛି । ବର୍ଷା ସମୟରେ ମନ୍ଦିର ନଗମାନନ୍ଦଙ୍କ ମନ୍ଦିର ସାମନାରେ ଥିବା କଲଭର୍ଟଟିି ଜାମ ହୋଇପଡୁଥିବାରୁ ଜଳ ନିଷ୍କାସନ ନହୋଇ ପାରି ମନ୍ଦିର ଭିତରେ ଛାତିଏ ପାଣି ଜମି ରହୁଥିବା ଅଭାବନିୟ ଘଟଣା ଦେଖିବାକୁ ମିଳିଛି ।
ଫେମ ଇଣ୍ଡିଆର ଦେଶର ୫୦ ବିଧାୟକ ତାଲିକା ରେ ପ୍ରଣବ ପ୍ରକାଶ ଦାସ(ବବି ଦାସ)
